**ÅRSBERETNING HOMMELVIK IL FRIIDRETT 2021**

Når det gjelder styret for 2021, lyktes det ikke, heller ikke gjennom ekstraordinært

årsmøte, å finne leder for friidrettsavdelingen.

I løpet av året sa Trond Sivertsen og Toralv Spets seg villige til å fungere i leder-

stillingen fram til årsmøtet i 2022.

**Styret består i dag av følgende personer:**

Ledere Trond Sivertsen og Toralv Spets

Nestleder Esten Kvello

Sekretær Ikke valgt

Kasserer Kathrine Skår

IKT-ansvarlig Bernt Petter Brandslet

Treningsutvalg Frank Bjørkli

Styremedlemmer Margrethe Korstad Hope, Mikael Aaen.

Som i 2020 ble også 2021 preget av koronapandemien. Styremøtene kom etter hvert

i gang og det ble holdt styremøter høsten 2021 og i 2022.

**Arrangementer:**

**Arrangementsutvalget** har bestått av Jan Arne Malvik, Helge Skogen, Jon Eidem, Kjell

Oddmund Moen, Trond Sivertsen, Arve Jakobsen, Geir Roar Larsen og Toralv Spets.

Pandemien gikk hardt ut over våre arrangementer, og følgende ble avlyst:

Terrengløpet, Nygårdsvollmarsjen, Trønder-Østløpet, St. Olavsloppet.

Det eneste som ble avviklet var åpent klubbstevne/myldrestevne på høsten.

**Sportslige resultater:**

Også på grunn av koronaen har det vært liten deltagelse i lokale arrangementer.

men vi har hatt spesielt to utøvere som har levert flotte resultater i løpet av

sesongen.

Hedda Leirvik har vært svært aktiv med bl.a. deltagelse i junior-NM.

sammen med Magnar Fossbakken Lundberg som var med i årets hoved-NM.

I årets første arrangement på Trondheim Stadion deltok Hedda sammen med Ida

Waldal. De løp begge under Idas bestemor Ingvild Waldals klubbrekord på 1500

meter som var på 4,46.4. Ida var raskest og den nye nye klubbrekorden ble 4.42.87.

Hedda var like bak og fikk tiden tiden 4.43.72. Begge tidene kvalifiserte til hoved-NM.

I årets Midtsommerstevne på Lillehammer satte Hedda ny klubbrekord på 800 meter

med tiden 2.17.57. Den tidligere rekorden var på 2.20.0 og ble satt av Gunn Karine

Moe.

Hedda fulgte opp i junior-NM med klubbrekord på 1500 meter med 4.38.18.

Klubbrekorden på 3000 meter med tiden 9.57.01 ble satt under UM i Trondheim,

dvs. en forbedring av Ingvild Waldals tidligere rekord med over 40 sekunder og

tilsvarende i forhold til egen pers fra 2020. Hedda deltok også i Hoved-NM og kom til

finalen på 1500 meter.

Magnar har fortsatt med gode resultater i år og deltok som nevnt i hoved-NM. Hans

besteresultater er 1.19.7 på 600 meter (personlig rekord og klubbrekord) og 1.53.0

på 800 meter.

Både for Hedda og Magnar er støtteavtalene med friidretten forlenget i 2022. Begge

sier at det er viktig for dem å konkurrere for Hommelvik IL friidrett!

**Hus, anlegg og utstyr:**

Arbeidet med nytt høyttaleranlegg har fortsatt. Anlegget er innkjøpt og stolpe er reist

nær Friidrettens Hus. Det ble enighet om at tilkoblingen skjer før sesongstart i 2022.

Det blir bra for friidretten å få et permanent høyttaleranlegg, noe som gjør

friidrettsanlegget enda mer fullverdig enn tidligere.

Når det gjelder tribunesaken, kan vi si at denne står på stedet hvil. Dette er det

kanskje viktigste som må bli gjort for en ytterligere bedring av friidrettsanlegget.

Det var planlagt dyprens av banen i 2021. Utstyret var kjørt fram, men forsvant like

fort med uforrettet sak. Det foreligger lovnad på at dette skal bli gjort våren 2022.

Ellers er hindrene skiftet ut. De gamle bar tydelig preg av slitasje. De nye skal være av

bedre kvalitet (heltre, ikke laminat). Det kom inn forslag på en runde med beising av friidrettens hus i løpet av vår/forsommer.

**Treninger:**

Treningsutvalget har bestått av leder Frank Bjørkli, John Thomas Renå, Esten Kvello,

Alexander Lundlie Brandslet, Ketil Sivertsen og Markus Kvello.

Det har vært innetrening fredager og utetrenining på tirsdager og torsdager. Trenere

har vært Esten Kvello, Maria Kvello, Frank Bjørkli og Mikael Aaen. Styret ønsker fortsatt flere velkommen til våre treninger og aktiviteter i 2022.

Koronapandemien får ta noe av skylda.

Uansett må aktiv idrett med flere utøvere bli den primære oppgaven for friidretten

framover. Her er det viktig å få god kommunikasjon med utøvernes foreldre.

**Datautvalget:**

Datautvalget har bestått av leder Bernt Petter Brandslet, samt Håkon Sivertsen og

Anders Drøyli.

Utvalget har hatt et rolig år pga avlyste arrangement. Vi regner med at dette vil

bedre seg i 2022, da vi forhåpentligvis er tilbake med det vanlige stevneprogrammet.

**Økonomi:**

Lite aktivitet har gjort at det har vært lavere både utgifter og inntekter i forbindelse

med arrangement i 2021. Offentlig tilskudd har vært den største inntektskilden i år og

økonomien er god.

Det har vært noen utgifter i forbindelse med det nye lydanlegget, som vi forventer vil

bli ferdigstilt i 2022.

**Sluttord:**

Toralv og Trond deltok på møte sammen med kretsen og en del andre lag fra STFK, i klubbhuset på Øya Stadion i Trondheim.

Styret vil rette en takk til alle som har stilt opp for friidretten. Det er ikke vanskelig å

få hjelp når behovet dukker opp. Vi håper som nevnt på mer aktivitet i kommende år.

Våre gode junior- og seniorutøvere satser friskt videre, og vi ser fram til en sesong

med god framgang for friidretten i Hommelvik.

Trond Sivertsen Toralv Spets Esten Kvello Kathrine Skår Frank Bjørkli

Bernt Petter Brandslet Mikael Aaen Margrethe Korstad Hope